Հավայան կղզիներ

Հավայան կղզիներ (անգլ.՝ Hawaiian Islands), նախկինում Սանդվիչյան կղզիներ, Խաղաղ օվկիանոսի հյուսիսում գտնվող քսանչորս կղզիներից և ատոլլներից կազմված կղզեխումբ։ Կղզեխումբն ունի հրաբխային ծագում. անունը ստացել է կղզեխմբի խոշորագույն կղզի Հավայիի անվանումից։ Կղզեխումբը 1959 թվականից սկսած որպես առանձին նահագ մտնում է ԱՄՆ-ի կազմի մեջ։ Հավայան կղզիները հայտնաբերել է 1778 թվականի հունվարի 18-ին անգլիացի հռչակավոր ծովագնաց Ջեյմս Կուկը։ Անվանում Հայտնագործել է անգլիացի ծովագնաց Ջեյմս Կուկը 1778 թվականին (բայց դեռևս 16-րդ դարում այդ կղզիներն այցելել էին իսպանացի ծովագնացները) և անվանել Սանդվիչյան կղզիներ՝ ի պատիվ անգլիական ծովակալության այն ժամանակվա լորդ Սանդվիչի (Sandwich)․ այդ անվանումը կղզիների բնիկները երբեք չեն ընդունել։ Կղզիները Հավայան կղզիներ են կոչվել Հավայի գլխավոր կղզու անունով, որը հավայի լեզվով նշանակում է «աստվածների տեղ» և կապված է կղզում գտնվող Մաունա Կեա և Մաունա Լոա հրաբուխների հետ։ 1898 թվականի իսպանա-ամերկյան պատերազմի ժամանակ ԱՄՆ-ն բռնակցեց այս կղզիները՝ նրանց տալով «տարածքի» ստատուս։ Կղզեխմբի կղզիները Հարավարևելյան (հիմնական) կղզիներ. Հավայի կամ Մեծ կղզի Կաուաի Կահոոլավե Լանաի Մաուի Մոլոկաի Նիիհաու Օահու Հյուսիսարևմտյան կղզիներ (փոքր կղզիներ, խութեր, ժայռեր). Միդուեյ կղզիներ (չեն մտնում Հավայի շրջանի կազմի մեջ) Կուրե Պերլ էնդ Հերմես Լիսյանսկու կղզի Լայսան Նիհաո Մարո (խութ) Գարդներ (ժայռեր) Նեկեր Ֆրենչ-Ֆրիգատ-Շոլս Աղբյուրներ